หุ้นเช้า26พ.ย.ปิดพุ่ง8.89จุด
หุ้นไทยภาคเช้า 26 พ.ย. ดัชนีปิดบวก 8.89 จุด ที่ 1,290.59 จุด มูลค่า 13,845.26 ล้านบาท
26 พ.ย. 2555

หุ้นไทยภาคเช้า 26 พ.ย. ดัชนีปิดบวก 8.89 จุด ที่ 1,290.59 จุด มูลค่า 13,845.26 ล้านบาท
ตลาดหุ้นไทยวันที่ 26 พ.ย. ดัชนีหุ้นเปิดบวกแรง บรรยากาศการลงทุนดีขึ้น ได้หลายปัจจัยหนุนโดยปัจจัยต่างประเทศสถานการณ์ทางด้านเศรษฐกิจดีขึ้น ขณะที่สถานการณ์การชุมนุนในประเทศจบเร็วไม่ยืดเยื้อ ดันให้ดัชนีหุ้นของการซื้อขายภาคเช้าปิดที่ 1,290.59 จุด เพิ่มขึ้น 8.89 จุด หรือ 0.69% มูลค่าการซื้อขาย 13,845.26 ล้านบาท  
นักวิเคราะห์บล.เคจีไอ กล่าวว่า ตลาดหุ้นในฝั่งตะวันตกปรับตัวขึ้นแรง รับรู้ปัจจัยบวกจาก ดัชนีความเชื่อมั่นทางเศรษฐกิจของเยอรมันและฝรั่งเศสเดือนพ.ย. แข็งแกร่งกว่าที่ตลาดคาการณ์ และความคาดหวังว่าการประชุมรัฐมนตรีคลังยุโรป ในวันที่ 26 พ.ย. นี้น่าจะได้ข้อสรุปการช่วยเหลือกรีซ 
ขณะที่ปัจจัยภายใน โดยการชุมนุมต่อต้านรัฐบาลได้สิ้นสุดลงในวันที่ 24 พ.ย. ที่ผ่านมา  คลายแรงกดดันทางการเมืองในระยะสั้น ส่วนการประชุมของคณะนโยบายการเงิน(กนง.) ที่จะมีขึ้นในวันที่ 28 พ.ย. นี้ คาดว่าน่าจะลดดอกเบี้ยนโยบายลงอีก 0.25% ประเด็นทางเศรษฐกิจยังเป็นทิศทางดอกเบี้ยขาลงในไทย โดย KGI คาดว่าที่ประชุม กนง. จะลดดอกเบี้ยนโยบาย 0.25% 
อย่างไรก็ตาม มองว่าดัชนีหุ้นในวันนี้คงไม่สามารถปรับตัวเกิน 1,290 จุด เนื่องจากแรงซื้อของนักลงทุนสถาบันชะลอตัวในช่วง 2-3 วันทำการที่ผ่านมา ขณะที่นักลงทุนต่างชาติน่าจะอยู่ในช่วงท้ายๆ ของการปรับพอร์ตหุ้นแล้ว ก่อนที่จะลดบทบาทลงในเดือน ธ.ค.
ด้านนักวิเคราะห์บล.บัวหลวง  ระบุว่า ในวันที่ 30 พ.ย. นี้ MSCI จะเพิ่มหุ้นไทยเข้าคำนวณดัชนี โดยน้ำหนักหุ้นไทยเพิ่มขึ้นป็น 2.93% จากต้นปีที่  2.65%
5 อันดับหุ้นที่มีการซื้อขายสูงสุด
1.PTTGC ปิดที่ 63.25 บาท เพิ่มขึ้น 0.75 บาท หรือ 1.20% มูลค่าการซื้อขาย 590 ล้านบาท 
2.SCB ปิดที่ 157.50 บาท เพิ่มขึ้น 1 บาท หรือ 0.64% มูลค่าการซื้อขาย 493 ล้านบาท 
3.BLAND ปิดที่ 1.28 บาท เพิ่มขึ้น 0.05 บาท หรือ 4.07% มูลค่าการซื้อขาย 454 ล้านบาท
4.SIRI  ปิดที่ 3.28 บาท เพิ่มขึ้น 0.12 บาท หรือ 3.80% มูลค่าการซื้อขาย 413 ล้านบาท 
5.INTUCH ปิดที่ 62 บาท เพิ่มขึ้น 0.50 บาท หรือ 0.81% มูลค่าการซื้อขาย 382 ล้านบาท